
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	



РЕШЕНИЕ № ПН 8 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №5715/17.11.2025 г., вх. №5715/2/15.12.2025 г. и вх. №5715-4/09.01.2026 г. на РИОСВ-Плевен


Р Е Ш И Х:

Съгласувам Горскостопанска програма за ПИ №03068.191.127 и ПИ №03068.196.11, землище с. Беглеж, общ. Плевен, обл. Плевен, попадащи съответно в подотдели 215 „п“; 227 „т“, съгласно инвентаризацията на СЗДП ТП Държавно горско стопанство – Плевен, 2015 г., която няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитени зони BG0000240 “Студенец”, за опазване на дивите птици и BG0000240 “Студенец”, за опазване на природни местообитания и на дивата флора и фауна.

Местоположение: 
ПИ №03068.191.127, землище с. Беглеж, общ. Плевен, обл. Плевен, местност „ТРЪСТОВЕЦ“ е с площ 12200 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-2143054-27.09.2025 г. на АГКК.
ПИ №03068.196.11, землище с. Беглеж, общ. Плевен, обл. Плевен, местност „ТУРКОВСКИ ДОЛ“ е с площ 7500 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-2143057-27.09.2025 г. на АГКК.

Възложител: С Н К, ГР. ПЛЕВЕН, 
Обща информация за Горскостопанската програма:
Горскостопанската програма предвижда в:
ПИ №03068.191.127, попадащ в подотдел 215 „п“, провеждане на постепенно-котловинна сеч, с интензивност 30%, в насаждение със състав: бл7, цр3; произход: изд.; възраст: 60 год.; пълнота: 0.7; ср. височина: 14/16 м; ср. диаметър: 18/22 см; бонитет: 4/3; цр10; произход: сем.; възраст: 5 год.; пълнота: 0.6; ср. височина: 0.2 м;
ПИ №03068.196.11, попадаща в подотдел 227 „т“, провеждане на гола сеч, с интензивност 100% за кгбр, ак, мжд, в насаждение със състав: кгбр3, ак3, мжд2, цр2, срлп; произход: изд.; възраст: 75 год.; пълнота: 0.7; ср. височина: 10/14/10/16 м; ср. диаметър: 14/14/14/22 см; бонитет: 4/3.
Не се налага изграждане на нови извозни пътища.

1. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).

Горскостопанската програма попада в обхвата на чл. 2, ал. 2 от Наредбата за ОС. С писмо изх. №5715-3/23.12.2025 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.

2. Горскостопанската програма не попада в границите на защитена територия по смисъла на Закона за защитените територии (ЗЗТ).

3. Горскостопанската програма попада в границите на защитени зони (ЗЗ) от мрежата “Натура 2000”, а именно:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение №122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им и Становище на РДГ-Ловеч, дадено с писмо изх. №РДГ08-10783/15.12.2025 г. на РДГ-Ловеч и вх. №5715/2/15.12.2025 г. на РИОСВ-Плевен, съгласно което предвидените горскостопански мероприятия, са в съответствие с разпоредбите на Глава четвърта от Наредба №8/05.08.2011 г. за сечите в горите и е приложена системата от режими и мерки за стопанисване на природно местообитание 91M0 Балкано-панонски церово-горунови гори, която е задължителна, съгласно чл. 4, ал. 2 от Наредба №8/2011 г. за сечите в горите.


5. Съгласуването на Горскостопанската програма се основава на следните 


МОТИВИ:

5.1. Горскостопанските дейности, заложени в Горскостопанската програма (за ПИ №03068.191.127, землище с. Беглеж), са в съответствие с утвърдената от изпълнителния директор на ИАГ „Система от режими и мерки за стопанисване на горите, попадащи в горските типове природни местообитания, включени в Европейската екологична мрежа Натура 2000“.
5.2. Не се очаква реализацията на Горскостопанската програма да доведе до значително увреждане на природно местообитание 91M0 Балкано-панонски церово-горунови гори (за ПИ №03068.191.127, землище с. Беглеж), което е предмет на опазване в защитена зона BG0000240 “Студенец”, поради характера и продължителността на предвидената сеч.
5.3. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове прилепи (Голям подковонос/Rhinolophus ferrumequinum/, Дългоух нощник/Myotis bechsteinii/, Широкоух прилеп/Barbastella barbastellus/), безгръбначни (Еднорог болбелазмус/Bolbelasmus unicornis/, Обикновен сечко/Cerambyx cerdo/, Голям буков сечко /Morimus funereus/, Бръмбар рогач/Lucanus cervus/, *Алпийска розалия/Rosalia alpina/), предмет на опазване в ЗЗ BG0000240 “Студенец” и на видове птици (Черна каня/Milvus migrans/, Бухал/Bubo bubo/, Кoзодой/Caprimulgus europaeus/, Сив кълвач/Picus canus/, Черен кълвач/Dryocopus martius/, Среден пъстър кълвач/Dendrocopos medius/), предмет на опазване в ЗЗ BG0000240 “Студенец”, поради характера и продължителността на предвидените сечи.
5.4. Не се очаква реализацията на Горскостопанската програма да доведе до фрагментация на местообитания или популации на видове животни - прилепи, безгръбначни и птици, предмет на опазване в ЗЗ BG0000240 “Студенец” и BG0000240 “Студенец”, поради характера и продължителността на предвидените сечи.
5.5. Не се очаква значително кумулативно въздействие по отношение на предмета и целите на опазване на ЗЗ BG0000240 “Студенец” и BG0000240 “Студенец”, спрямо одобрените до момента планове и програми в тях.
5.6. Не се очаква генериране на шум и емисии във вид и количества, които да окажат значително безпокойство на видовете прилепи, безгръбначни и птици, предмет на опазване в ЗЗ BG0000240 “Студенец” и BG0000240 “Студенец”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните


УСЛОВИЯ:

6.1. Да не се провежда сеч на дървета от видовете цер и сребролистна липа, независимо от тяхното състояние, в ПИ №03068.196.11, землище с. Беглеж.
6.2. Да не се превишава ползването, предвидено в Горскостопанската програма в ПИ №03068.191.127, землище с. Беглеж.
6.3. Извозването на добитата дървесина да става само по съществуващите пътища, като не се допуска преминаване на техническите средства за добив, извозване и превозване през ливади и пасища.
6.4. Да се оставят единични хралупести дървета при наличие на такива, като подходящи местообитания за прилепи и птици в ПИ №03068.191.127, землище с. Беглеж.
6.5. Да се оставя съхнеща и загниваща дървесина, като подходящо местообитание за видовете безгръбначни в ПИ №03068.191.127, землище с. Беглеж.
6.6. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.


При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд - гр. Плевен по реда на Административнопроцесуалния кодекс.






С уважение, 


[image: ITA_Single_logo_[Full-Colour]_MOSV_9k_2024][image: ]гр. Плевен, ул. “Ал. Стамболийски” 1А, 
тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/стр. 1 от 4


Стр. 4 от 4

image1.emf
X

Директор на РИОСВ-Плевен


image2.wmf

image3.jpeg
ITA@

INTERNATIONAL
TECHNICALALLIANCE

ISO 9001:2015

Certificate No: BG/1398Q/1411





image4.wmf

